
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 671 

19 Μαΐου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση Οργανισμού Εσωτερικής Υπηρεσίας (Ο.Ε.Υ.) 
του Ν.Π. «Κέντρο Παροχής Κοινωνικών Υπηρεσιών 


Δήμου Τραϊανούπολης», Ν. Έβρου. 1 

Έγκριση Οργανισμού Εσωτερικής Υπηρεσίας (Ο.Ε.Υ.) 
του Ν.Π. «Πνευματικό Κέντρο Δήμου Σουφλίου», Ν. 

Έβρου. 2 

Έγκριση Οργανισμού Εσωτερικής Υπηρεσίας (Ο.Ε.Υ.) 

της Κοινότητας Αγαθονησίου, Ν. Δωδεκανήσου... 3 

Τροποποίηση συστατικής πράξης του Ν.Π. «Δημοτι¬ 
κός Οργανισμός Αρχαγγέλου (Δ.Ο.Π.Α.)». 4 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΑΕΡΑ - ϋΕΙΕ. 5 

Χορήγηση άδειας κυκλοφορίας φαρμακευτικού ιδιο¬ 
σκευάσματος ϋΟΜΥΟΟΤΙΝ. 6 

Χορήγηση άδειας κυκλοφορίας στο απολυμαντικό 

προϊόν ΑΟΕΙΑΟΕΝ ϋΒΝ. 7 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΤΕΠΒΙ3ΚΙΝ. 8 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΖΟϋΑΤΒΟΝ. 9 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΕΡΙΒυΒΙΟΙΝ/ΑΕνίΑ. 10 


ΑΠΟΦΑΣΕΙΣ 

Αριθ. 1554 (1) 

Έγκριση Οργανισμού Εσωτερικής Υπηρεσίας (Ο.Ε.Υ.) 
του Ν.Π. «Κέντρο Παροχής Κοινωνικών Υπηρεσιών Δή¬ 
μου Τραϊανούπολης», Ν. Έβρου. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 
Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπ. Αυτ/ση και άλλες διατάξεις». 

2. Τις διατάξεις του άρθρου 12 του ν. 1188/1981, όπως 
αντικαταστάθηκε με το άρθρο 8 παρ. 5 ν. 2307/1995 και το 
άρθρο 1 παρ, 2 του ν. 2503/1997. 

3. Τις διατάξεις των άρθρων 203 και 198 του Δ. Κ.Κ. (Π.Δ. 
410/1995). 

4. Τις διατάξεις των άρθρων ν. 3106/2003 «Αναδιοργά¬ 


νωση του Εθνικού συστήματος κοινωνικής Φροντίδας και 
άλλες διατάξεις». 

5. Τις διατάξεις του άρθρου 29Α του ν. 1558/1985 το 
οποίο προστέθηκε με το άρθρο 27 του ν. 2081/1992 και 
αντικαταστάθηκε από το άρθρο 1 παρ. 2 του ν. 2469/1997. 

6. Την υπ’ αριθμ. 20/2004 απόφαση του Δ.Στου Ν.Π. «Κέ¬ 
ντρο Παροχής Κοινωνικών Υπηρεσιών Δήμου Τραϊανού- 
πολης» και την υπ’ αριθμ. 101/2004 απόφαση του Δημοτι¬ 
κού ΣυμβουλίουΤραϊανούπολης, σχετικά με την ψήφιση 
του Ο.Ε.Υ του εν λόγω Νομικού Προσώπου. 

7. Την υπ’ αριθμ. 1/1/18.2.2005 γνωμοδότηση του Υπη¬ 
ρεσιακού Συμβουλίου Δημοτικών Υπαλλήλων Ν. Έβρου. 

8. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του προϋπολογισμού του 
Ν. Π, το ύ ψος της οποίας ανέρχεται στο ποσό των 105.000 €. 

9. Τις υπ’ αριθμ. 4308/9.6.7.2001 και 2550/1.10.2003 
αποφάσεις Γεν.Γραμμ.Περιφ. Α.Μ.Θ. «Ανάθεση άσκησης 
αρμοδιοτήτων», αποφασίζουμε: 

Εγκρίνουμε την ψήφιση του Οργανισμού Εσωτερικής 
Υπηρεσίας του Κέντρου Παροχής κοινωνικών Υπηρεσιών 
Δήμου Τραϊανούπολης, ως κατωτέρω: 

Άρθρο 1 

Διάρθρωση Υπηρεσιών 

Οι υπηρεσίεςτου Ν.Π λειτουργούν σε επίπεδο Διεύθυνσης. 

Η Διεύθυνση αποτελείται από τα εξής τμήματα: 

Α) Τμήμα Διοικητικού - Οικονομικού. 

Β) Τμήμα Προσχολικής αγωγής. 

Γ) Τμήμα Κοινωνικών Υπηρεσιών μετά παρακάτω γραφεία. 

1. Γ ραφείο Φροντίδας Οικογένειας. 

2. Γ ραφείο Προστασίας Ηλικιωμένων. 

3. Γ ραφείο Βοήθεια στο σπίτι. 

Άρθρο 2 
Αρμοδιότητες 

Α) Η Δ/νση Εποπτεύει - συντονίζει και κατευθύνει το έρ¬ 
γο του Ν.Π. Γενικά μεριμνά για την εύρυθμη λειτουργία 
σύμφωνα με τον ισχύοντα κανονισμό. 

Β) Το Τμήμα Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Νομικού Προσώπου. 

Γ) Το Τμήμα Προσχολικής αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να νήπια σε συνεργασία με το προσωπικό του Σταθμού. 

Δ) Το Τμήμα Κοινωνικών Υπηρεσιών - Γ ραφείο Φροντί¬ 
δας Οικογένειας επιμελείται τη λειτουργία ομάδων γυναι¬ 
κών για την ανάδειξη των ηθών, εθίμων, πολιτιστικών δρα¬ 
στηριοτήτων, τη συνεχή ενημέρωση των κατοίκων από ει¬ 
δικούς για θέματα ιατροφαρμακευτικής περίθαλψης. 



































9828 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Επίσης την ενημέρωση τρόπων και υποδομών παροχής 
συνεχούς βοήθειας και ενίσχυση των ενδεών, απόρων και 
ομάδων που μειονεκτούν βιοτικά. Την προστασία ευπα¬ 
θών κοινωνικών ομάδων και κάθε παρεμφερή προνοιακή 
και κοινωνική δραστηριότητα. 

Ε) Τοτμήμα Κοινωνικών Υπηρεσιών- Γ ραφείο προστασίας 
Ηλικιωμένων θα προσφέρει στα προστατευόμενα μέλη του: 

- Κοινωνική εργασία στους ίδιους και στο άμεσο περι¬ 
βάλλον τους. 

- Φυσιοθεραπεία - εργοθεραπεία. 

- Φροντίδα και οδηγίες ιατροφαρμακευτικής περίθαλψης. 

- Οργανωμένη ψυχαγωγία. 

- Επιμόρφωση ( διαλέξεις, μελέτη θεμάτων, εργασίες 
σε ομάδες κ.τ.λ.). 

- Εντευκτήριο στο οποίο λειτουργεί καντίνα που προ¬ 
σφέρει ρόφημα, αναψυκτικά και βρίσκουν συντροφιά και 
απασχόληση τα μέλη. 

ΣΤ) Το Τμήμα Κοινωνικών Υπηρεσιών - Γ ραφείο Βοήθεια 
στο σπίτι θα επιμελείται τις αρμοδιότητες που αναφέρο- 
νται στο πρόγραμμα αυτό. 

Άρθρο 3 

Καθήκοντα και αρμοδιότητες 

Ο Προϊστάμενος της Διεύθυνσης προΐσταται των τμημά¬ 
των και των γραφείωνπου υπάγονται στην αρμοδιότητάτου. 

Παρακολουθεί την άσκηση των αρμοδιοτήτων και των 
καθηκόντων τους σε όλες τις βαθμίδες αυτών, όπως ορί¬ 
ζονται σύμφωνα με τις γενικές διατάξεις του Νόμου καιτα 
όσα με λεπτομέρειες ορίζονται στον παρόντα οργανισμό. 

Παρακολουθεί τη νομοθεσία και τη νομολογία γενικά 
που ενδιαφέρει τα Ν.Π.Δ.Δ. και ενημερώνει τον Πρόεδρο 
του Δ.Σ και προϊσταμένους των τμημάτων. 

Ενημερώνει πάνω σε κάθε εισήγηση που γίνεται από 
όλα τα τμήματα και γραφεία στον Πρόεδρο του Δ.Σ, ελέγ¬ 
χει όλα τα ενεργού μένα έγγραφα και μονογράφειτα σχέ¬ 
διά τους ( όλα τα έγγραφα του Ν.Π.Δ.Δ. χωρίς να εξαι¬ 
ρούνται και οι καταστάσεις μισθοδοσίας, συντάσσονται 
και μονογράφονται από τον καθ 1 ύλην αρμόδιο υπάλληλο. 

Εισηγείται στον Πρόεδρο του Δ.Σ τη λήψη ενδεδειγμέ- 
νων μέτρων με σκοπό τον συντονισμό των επιμέρους 
ενεργειώντων υπηρεσιών του ΝΠΔΔ. 

Συνεργάζεται με τις υπηρεσίες του Νομικού Προσώπου 
σε όσες περιπτώσεις τούτο επιβάλλεται, για την προώθη¬ 
ση νομοθετημένων διαδικασιών, σε όσες θεωρείται ανα¬ 
γκαίο για την εύρυθμη λειτουργία γενικότερα. 

Ασκεί τις από το Νόμο ή με εξουσιοδότηση ανατιθέμε¬ 
νες σε αυτόν λοιπές αρμοδιότητες. 

Παρακολουθεί τις έρευνες, τις μελέτες καιτα ειδικά σεμινά¬ 
ρια που γίνονται πάνω σε οργανωτικά θέματα, με σκοπό την 
αποδοτικότητα των υπηρεσιών του Ν.Π.Δ.Δ. και την παροχή 
μεγαλύτερης και σωστότερης υπηρεσιακής προσφοράς. 

Επιμελείται την υλοποίηση των παρεχόμενων νέων αρ¬ 
μοδιοτήτων στο Ν.Π.Δ.Δ. παρέχοντας στο πρώτο στάδιο 
ουσιαστική βοήθεια και συμπαράσταση στις υπηρεσίες 
του Ν.Π.Δ.Δ. στις οποίες ανατίθεται. 

Επισημαίνει τις τυχόν παρατηρούμενες ατέλειες στη 
λειτουργία των υπηρεσιών του Ν.Π.Δ.Δ. και εισηγείται 
στον Πρόεδροτου Δ.Στην επιβολή των κατά τη γνώμη του 
αναγκαίων μεταβολών και την έκδοση των απαραίτητων 
γραπτών οδηγιών. 

Είναι υπεύθυνος για την τάξη και ευκοσμία που πρέπει 
να επικρατούν στους χώρους όπου οι υπηρεσίες του 
Ν.Π.Δ.Δ. ασκούντο καθήκοντάτους. 

Ασκεί κάθε άλλη αρμοδιότητα που πηγάζει από τη γενι¬ 
κότερη αποστολή του είτε αυτή δημιουργείται αυτοδικαί¬ 
ως κατά την άσκηση των καθηκόντων της διεύθυνσης εί¬ 
τε ανατίθεται από τον Πρόεδρο. 


Άρθρο 4ο 

Καθήκοντα των Προϊσταμένων των Τμημάτων 

Κάθε τμήμα έχει την ευθύνη για τη νόμιμη, σωστή και απο¬ 
δοτική λειτουργία των γραφείων που το συγκροτούν κάτω 
απάτην ενιαία διεύθυνση του προϊσταμένουτουτμήματος και 
με τις αρμοδιότητες που ορίζονται για το καθένα από αυτά. 

Ειδικότερα: 

Εισηγούνται ιεραρχικάτα θέματα της αρμοδιότητάςτους. 

Έχουν την ευθύνη για τον έλεγχο και τη θεώρηση όλων 
των εγγράφων των γραφείων της δικαιοδοσίας τους. 

Έχουν την ευθύνη για τη νόμιμη, έγκαιρη και σωστή 
διεκπεραίωση των υποθέσεων της αρμοδιότητάς τους. 
Για το σκοπό αυτό συνεργάζονται, βοηθούν συντονίζουν 
και κατευθύνουν τους υπαλλήλους που υπηρετούν μαζί 
τους για τη θεμελίωση των συναφών προς τις αρμοδιότη¬ 
τες αυτών, ενεργειών της διοίκησης του Ν.Π.Δ.Δ. σε σω¬ 
στή και νόμιμη βάση, εξυπηρετούσα κατά κύριο λόγο τα 
συμφέροντα του Ν.Π.Δ.Δ. 

Συγκεντρώνουν στοιχεία δραστηριότητας και προόδου 
τωνλειτουργιώντηςυπηρεσίαςτους, συντάσσουν και τη¬ 
ρούν εποπτικούς πίνακες, τηρούν στατιστικά και άλλα 
χρήσιμα στοιχεία για τη σύνταξη προγραμμάτων στα αντι¬ 
κείμενα της δραστηριότητάς τους. 

Προμηθεύουν τα γραφεία της δικαιοδοσίας τους με τα 
απαραίτητα βοηθήματα για τη διευκόλυνσή τους και κά¬ 
νουν σωστά τη δουλειά τους. 

Άρθρο 5ο 

Οι θέσεις προσωπικού ορίζονται ως εξής: 

Α. ΜΟΝΙΜΟΥ ΠΡΟΣΩΠΙΚΟΥ 

1. Κλάδος ΠΕ2 Κοιν. λειτουργών 
Μία (1) θέση. 

2. Κλάδος ΔΕΙ Διοικητικό 
Τρεις (3) θέσεις. 

3. Κλάδος ΤΕ9 Βρεφονηπιοκόμων 
Μία (1) θέση. 

4. Κλάδος ΤΕ 17Δ/κου-Α/κουήΔΕ1 Δ/κου-Α/κου 
Μία (1) θέση. 

5. Κλάδος ΔΕ8 Βοηθών Βρεφοκόμων 
Μία (1) θέση. 

6. Κλάδος ΔΕ 32 Μαγείρων 
Μία (1) θέση. 

7. Κλάδος ΥΕ14 Βοηθών Μαγείρων 
Μία (1) θέση. 

8. Κλάδος ΥΕ16 Προσωπικού βοηθητικών εργασιών 
Δύο (2) θέσεις. 

Οι ήδη υπηρετούντες μόνιμοι υπάλληλοι των Ν.Π.Δ.Δ. 
που συνενώθηκαν, οι οποίοι κατατάσσονται αυτοδίκαια 
σύμφωνα με το άρθρο 203 παρ. 6 του π.δ. 410/1995 
εντάσσονται σε αντίστοιχες θέσεις του ΟΈ.Υ ή σε συνι- 
στώμενες προσωποπαγείς που καταργούνται με την κατά 
οποιοδήποτε τρόπο αποχώρηση από την υπηρεσία των 
υπαλλήλων που τις κατέχουν. 

Οι θέσεις των κατηγοριών ΠΕ, ΤΕ, ΔΕ κατατάσσονται 
στους βαθμούς Δ(εισαγωγικός και μέχριτον Α καταληκτι¬ 
κός. Οι θέσεις των κατηγοριών ΥΕ κατατάσσονται στους 
βαθμούς Ε ( εισαγωγικός) μέχρι τον Β καταληκτικός. Σε 
περίπτωση επέκτασης των βαθμών ή καθιέρωσης νέων 
βαθμών για κάθε κατηγορία θα ισχύουν τα νεότερα. 

Β. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ 
ΧΡΟΝΟΥ 

(Εποχιακό προσωπικό για περιπτώσεις ανάγκης) 

Πρόσληψη προσωπικού με σύμβαση εργασίας ιδιωτι¬ 
κού δικαίου ορισμένου χρόνου για την κάλυψη εποχια¬ 
κών, παροδικών και πρόσκαιρων αναγκών (άρθρο 18 παρ. 
12 του ν. 2503/1997. 

Η απασχόληση του προσωπικού αυτού θα γίνεται σύμ¬ 
φωνα με τις διατάξεις των παρ. 2-17 του άρθρου 21 του 
2190/1994 όπως ισχύουν σήμερα. 

Ο αριθμός των απασχολούμενων με αυτή τη σχέση ερ¬ 
γασίας καθορίζεται ως εξής: 8 θέσεις διαφόρων ειδικοτή¬ 
των που αναλύονται ως εξής: 

1. Κλάδος ΠΕΙ Ιατρού 
Μία (1) θέση 

2. Κλάδος ΤΕ Φυσιοθεραπευτών 
Μία (1) θέση 

3. Κλάδος ΤΕ Εργοθεραπευτών 
Μία (1) θέση 

4. Κλάδος ΔΕ 32 Μαγείρων 
Μία (1) θέση 

5. Κλάδος ΥΕ 16 Εργάτες Γενικών καθηκόντων 
Τρείς (3) θέσεις 

6. Κλάδος ΥΕ 14 Βοηθών Μαγείρων 
Μία (1) θέση 

Όσον αφορά τέλος τις οικονομικές προϋποθέσεις που 
θέτει νομοθεσία για τη σύσταση κάθε νέας τακτικής θέ¬ 
σης στον Ο.Ε.Υ (άρθρο 8 παρ. 5ν. 2307/1995) δεν έχουν 
εφαρμογή για τη σύσταση των θέσεων του προσωπικού 
με σύμβαση εργασίας ιδιωτικού δικαίου ορισμένου χρό¬ 
νου, διότι αυτές οι θέσεις δεν θεωρούνται από το Σύνταγ¬ 
μα θέσεις τακτικού προσωπικού. 

Τα καθήκοντα τους ορίζονται ως των τακτικών υπαλλή¬ 
λων που προβλέπονται στον Οργανισμό. 

Δ. Προσωπικό με σύμβαση μίσθωσης έργου 

Το Ν.Π.Δ.Δ μπορεί να έχει εξωτερικούς συνεργάτες με 
σύμβαση μίσθωσης έργου, των οποίωντα καθήκοντα και οι 
υποχρεώσεις αναφέρονται στον κανονισμόλειτουργίας. 

Άρθρο 6ο 

1. Στη Διεύθυνση του Ν.Π.Δ.Δ. προΐσταται μόνιμος 
υπάλληλος του κλάδου ΠΕ2 Κοιν. Λειτουργών με βαθμό 
Α,Β και ελλείψει αυτού μόνιμος υπάλληλος του κλάδου 
ΤΕ9 Βρεφονηπιοκόμων με βαθμό Α,Β,Γ, ελλείψει αυτού 
μόνιμος υπάλληλος του κλάδου ΔΕΙ με βαθμό Α'. 

2. Στο Τμήμα Διοικητικού - Οικονομικού προΐσταται μό¬ 
νιμος υπάλληλος του κλάδου ΤΕ 17 Δ/κού - Οικ/κού με 
βαθμό Α, Β και ελλείψει αυτού μόνιμος υπάλληλος ΔΕ 1 
Διοικητικού με βαθμό Α'. 

3. Στο Τμήμα προσχολικής αγωγής προΐσταται μόνιμος 
υπάλληλος του ΤΕ9 Βρεφονηπιοκόμων με βαθμό Α, Β και 
ελλείψει αυτού μόνιμος υπάλληλος του κλάδου ΔΕ8 Βοηθ. 
Βρεφοκόμων με βαθμό Α,Β και ελλείψει αυτού μόνιμος 
υπάλληλος του κλάδου ΔΕΙ Διοικητικού με βαθμό Α'. 

4. Στο Τμήμα Κοινωνικών Υπηρεσιών προΐσταται μόνι¬ 
μος υπάλληλος του κλάδου ΔΕ8 Βοηθ. Βρεφοκόμων με 
βαθμό Α,Β και ελλείψει αυτού μόνιμος υπάλληλος του 
κλάδου ΔΕ 1 με βαθμό Α'. 

Άρθρο 7ο 

Τα τυπικά και ουσιαστικά προσόντα που απαιτούνται κατά 
κατηγορία, κλάδο και ειδικότητα καθορίζονται από τις δια¬ 
τάξεις των π.δ. 22/1990,50/2001 και π.δ. 23/2002 όπωςτρο- 
ποποιήθηκε με ΠΔ 347/2003. Επίσης, ο διορισμός, τα καθή¬ 
κοντα, ο χρόνος εργασίας, η αστική ευθύνη, τα δικαιώματα, 
οι μεταβολές υπηρεσιακής κατάστασης, η εξέλιξη, οι ηθικές 
αμοιβές, τα πειθαρχικά αδικήματα κ.λ.π, ορίζονται από τις 
διατάξεις του ν. 1188/1981, ν. 2190/1994, ν. 2307/1995, ν. 
2503/1997 που αφορούν το προσωπικό των ΟΤΑ. 

Άρθρο 8ο 

Οι προβλεπόμενες από τον παρόντα Ο. Ε. Υ θέσεις κατά 
κλάδο καλύπτουν όλους τους εργαζόμενους στο Ν.Π.Δ.Δ, 
ανεξαρτήτως σχέσεως εργασίας καθώς και ορισμένο επι¬ 
πλέον αριθμό θέσεων για την κάλυψη των υφισταμένων και 
μελλοντικών αναγκώντων υπηρεσιώντου Ν.Π.Δ.Δ. 


Η κατανομή του προσωπικού στα τμήματα γίνεται με από¬ 
φαση του Προέδρου του Ν.Π.Δ.Δ. ανάλογα με τις ανάγκες 
των υπηρεσιών, τα προσόντα των υπαλλήλων, την πείρα και 
τις γνώσεις αυτών σε ειδικά αντικείμενα. Κατά την κατανομή 
θα εξετάζονται και τυχόν ανάγκες υπαλλήλων (μητέρες ανη¬ 
λίκων τέκνων - έγκυες γυναίκες - τόπος διαμονής κ.τ.λ). 

Προϊστάμενοι τμημάτων ορίζονται πάντοτε με απόφα¬ 
ση του Προέδρου του Δ.Σ, οι κρινόμενοι από το αρμόδιο 
Υπηρεσιακό Συμβούλιο υπάλληλοι αναπληρούμενοι σε 
περιπτώσεις απουσίας ή κωλύματος από τον κατά βαθμό 
αρχαιότερο υπάλληλο της αυτής υπηρεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αλεξανδρούπολη, 4 Μάίου 2005 
Με εντολή Γ ενικού Γ ραμματέα Περιφέρειας 
Ο Διευθυντής 
Σ. ΜΠΛΙΓΟΡΙΔΗΣ 

-♦- 

Αριθ. 1553 (2) 

Έγκριση Οργανισμού Εσωτερικής Υπηρεσίας (Ο.Ε.Υ.) του 
Ν.Π. «Πνευματικό Κέντρο Δήμου Σουφλίου», Ν. Έβρου. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπ.Αυτ/ση και άλλες διατάξεις». 

2. Τις διατάξεις του άρθρου 12 του ν. 1188/1981, όπως 
αντικαταστάθηκε με το άρθρο 8 παρ. 5 ν. 2307/1995 και το 
άρθρο 1 παρ, 2 του ν. 2503/1997. 

3. Τις διατάξεις του άρθρου 203 και 198 του ΔΚΚ (ΠΔ 
410/1995). 

4. Τις διατάξεις του άρθρου 29Α του ν. 1558/1985 το 
οποίο προστέθηκε με το άρθρο 27 του ν. 2081/1992 και 
αντικαταστάθηκε από το άρθρο 1 παρ. 2του ν. 2469/1997. 

5. Την υπ’ αριθμ.16/2004 απόφαση του Δ.Σ του Ν.Π. 
«Πνευματικό Κέντρο Δήμου Σουφλίου» και την υπ’ αριθμ. 
157/2004 απόφαση του Δημ. Συμβ. Σουφλίου, σχετικά με 
την ψήφιση του Ο.Ε.Υ του εν λόγω Νομικού Προσώπου. 

6. Την υπ’ αριθμ. 1/3/18.2.2005 γνωμοδότηση του Υπη¬ 
ρεσιακού Συμβουλίου Δημοτικών Υπαλλήλων Ν. Έβρου. 

7. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Ν.Π, το ύψος της οποίας ανέρχεται στο ποσό των 
264.000,00 €. 

8. Τις υπ’ αριθμ. 4308/9.6.7.2001 και 2550/1.10.2003 
αποφάσεις Γεν.Γραμμ.Περιφ. Α.Μ.Θ. «Ανάθεση άσκησης 
αρμοδιοτήτων», αποφασίζουμε: 

Εγκρίνουμε την ψήφιση του Οργανισμού Εσωτερικής Υπη¬ 
ρεσίας του Πνευματικού Κέντρου Σουφλίου, ως κατωτέρω: 

Άρθρο 1 

Οι υπηρεσίες του Πνευματικού Κέντρου, συγκροτούνται 
ως εξής Τμήμα Διοικητικών και Οικονομικών Υπηρεσιών, στο 
οποίο προΐσταται υπάλληλος του κλάδου ΠΕελλείψειΤΕ και 
ελλείψει αυτού υπάλληλος ΔΕ με βαθμό Α' με γραφεία: 

Α. Διοίκησης προσωπικού - Λογιστηρίου - Πρωτοκόλλου - 
Διεκπεραίωσης 

Αλληλογραφίας 

Β. Διοικητικού Συμβουλίου - Τύπου και Δημ.Σχέσεων 

Γ. Παραρτημάτων Πνευματικού Κέντρου. 

Δ. Δημοτικής Βιβλιοθήκης 

Ε. Τεχνικού και Βοηθητικού Προσωπικού 

Τα ανωτέρω γραφεία δεν αποτελούν οργανικές μονά¬ 
δες, αλλά λειτουργικά γραφεία των υπηρεσιώντου Νομι¬ 
κού Προσώπου. 

Οι λειτουργίες των υπηρεσιώνπου θαπροσφέρειτο Πνευ¬ 
ματικό Κέντρο Δήμου Σουφλίου αποσκοπούν στην εξύψωση 
του πνευματικού, μορφωτικού, επιστημονικού, πολιτιστικού 
και αθλητικού επιπέδου των δημοτών του Σουφλίου. 

Για την επιτυχία του σκοπού του, αναλαμβάνει κάθε δυ¬ 
νατή δραστηριότητα και συνεργάζεται με πολιτιστικούς 
φορείς, δημοτικές και δημόσιες αρχές, με συνδικαλιστι¬ 
κές, συνεταιρικές και επαγγελματικές οργανώσεις και με 
λαϊκές ομάδες πρωτοβουλίας. 

Μέσα στις δραστηριότητές του ενδεικτικά και όχι πε¬ 
ριοριστικά αναφέρονται: 

Α) Η ανάπτυξη κάθε μορφής τέχνης με την δημιουργία 
αναλογών τμημάτων και η πραγματοποίηση διαλέξεων 
και ελεύθερων συζητήσεων. 

Β) Η διοργάνωση εκθέσεων ζωγραφικής, γλυπτικής, 
χειροτεχνίας, ειδών λαϊκής τέχνης, διακόσμηση. 

Γ) Η δημιουργία θεάτρου, κουκλοθεάτρου, θεάτρου σκιών. 

Δ) Η διάσωση, διαφύλαξη και προβολή της πολιτιστικής 
κληρονομιάς και του λάίκογραφικού και ιστορικού υλικού 
της περιοχής. 

Ε) Η δημιουργία μιας σύγχρονης αίθουσας θεάτρου, κι¬ 
νηματογράφου, διαλέξεων, συναυλιών. 

Στ) Η διοργάνωση αθλητικών εκδηλώσεων. 

Επίσης στα τμήματα του Πνευματικού Κέντρου περι¬ 
λαμβάνονται η Δημοτική Βιβλιοθήκη Σουφλίου, η Βιβλιο¬ 
θήκη του Δημοτικού Διαμερίσματος Δαδιάς, η Πινακοθή¬ 
κη, Θέατρο, Κινηματογράφος, Χορωδία, Χορός-Μουσική, 
Κέντρο νεότητας, Φιλολογικό, Διαλέξεις, Λαογραφικό και 
Ιστορικό Μουσείο, σκάκι και Επιτραπέζια αντισφαίριση. 

Άρθρο 2 

Η οργανική σύνθεση και κατάταξη των θέσεων του προ¬ 
σωπικού του Πνευματικού Κέντρου Δήμου Σουφλίου, ορί¬ 
ζεται ως εξής: 

Α' Κατηγορία ΠΕ 

• Μια (1)θέση ΠΕΙ Διοικητικού 

• Μια(1) θέση ΠΕ Βιβλιοθηκονόμων 

• Μία(1) θέση ΠΕ Φυσικής Αγωγής και Αθλητισμού 

Β' Κατηγορία ΤΕ 

• Δύο(2) θέσεις ΤΕ1 Βιβλιοθηκονόμων (Στη μία θέση θα 
ενταχθεί μία υπάλληλος που προσλήφθηκε με τις διατά¬ 
ξεις του ν. 1735/1987) 

• Μία(1) θέση ΤΕ 17 Λογιστών 

• Μία(1) θέση ΤΕ Γραφικών Τεχνών και Καλλιτεχνικών 
Σπουδών 

• Μία(1) θέση ΤΕ Μουσικής Τεχνολογίας 

Γ' Κατηγορία ΔΕ 

• Τρεις (3) θέσεις ΔΕ Διοικητικού 

• Μία(1) θέση ΔΕ29 Οδηγών 

Δ' Κατηγορία ΥΕ 

• Μία(1) θέση ΥΕ1 Κλητήρων-Θυρωρών 

• Δύο (2) θέσεις ΥΕ16 εργάτη καθαριότητας 

Εποχιακό προσωπικό πέντε (5) θέσεις διαφόρων ειδικο¬ 
τήτων ανάλογα με τις ανάγκες των τμημάτων και των γρα¬ 
φείων του Πνευματικού Κέντρου. 

Τα προσόντα διορισμού για τις παραπάνω κατηγορίες 
είναι αυτά που ορίζονται με τα π.δ. 37α/1987, 22/1990, 
50/2001 και του 347/2003. 

Για θέματα σχετικά με τον διορισμό του προσωπικού, τα 
καθήκοντα καιτου χρόνου εργασίας, την αστική ευθύνη, τα 
δικαιώματα, τις άδειες, τις μεταβολές της υπηρεσιακής κα¬ 
τάστασης, τις ηθικές αμοιβές, τις πειθαρχικές ποινές και 
λύση της υπαλληλικής σχέσης θα ισχύουν οι διατάξεις του 
Νόμου 1188/1981 όπως ισχύει με τις τροποποιήσεις του. 

Άρθρο 3 

Οι αρμοδιότητες και τα καθήκοντα του προσωπικού του 
Πνευματικού Κέντρου Δήμου Σουφλίου, ορίζονται ως εξής: 


Ο Προϊστάμενος του τμήματος ορίζεται υπάλληλος του 
κλάδου ΠΕ ελλείψει ΤΕ και ελλείψει αυτού υπάλληλος του 
κλάδου ΔΕ με βαθμό Α'. 

Όταν ο Προϊστάμενος απουσιάζει ή σε περίπτωση που 
η θέση είναι κενή αναπληρώνεται από άλλο υπάλληλο, 
όπως ορίζεται ο Νόμος 2190/1994 όπως τροποποιήθηκε 
με τον 3260/2004. 

Ο Προϊστάμενος είναι υπεύθυνος για την ακριβή τήρη¬ 
ση, εφαρμογή και εκτέλεση των αρμοδιοτήτων και καθη¬ 
κόντων που ανατίθενται στην υπηρεσία. 

Φροντίζει για την εφαρμογή των Νόμων και Δ/των κα¬ 
θώς και των αποφάσεων του Διοικητικού Συ μβουλίου ,των 
εγκυκλίων του Προέδρου και κάθε άλλης αρχής που του 
κοινοποιούνται. 

Κατανέμειτην εργασία στους υπαλλήλους που τους κα¬ 
θοδηγεί, ελέγχει την τακτική παρουσία, εργατικότητα και 
πειθαρχία τους. 

Προσυπογράφει την αλληλογραφία, την οποία διανέμει 
μετά την πρωτοκόλλησή της στα αρμόδια γραφεία, για 
ενέργεια. Συντάσσειτον προϋπολογισμό εσόδων-εξόδων 
και τις σχετικές με αυτόν εκθέσεις. Καταρτίζει τον ετήσιο 
οικονομικό απολογισμό τον οποίο διαβιβάζει για έλεγχο, 
τηρεί όλα τα απαραίτητα για το τμήμα βιβλία και γενικά 
εκτελεί κάθε εργασία που ανάγεται στα καθήκοντά του. 

Α) Γραφείο Διοίκησης, προσωπικού - λογιστηρίου - 
πρωτοκόλλου διεκπεραίωσης - αλληλογραφίας. 

Καταρτίζεται σε συνεργασία με το Δ.Σ. τον προϋπολογι¬ 
σμό εσόδων - εξόδων και τις εκθέσεις γι'αυτά μέσα στις προ¬ 
θεσμίες που ορίζει ο Δημοτικός και Κοινοτικός Κώδικας. Πα¬ 
ρακολουθεί την πορεία της εκτέλεσης του προϋπολογι¬ 
σμού εσόδων -εξόδων και εισηγείταιτην αναμόρφωσή του. 
Συγκεντρώνει, ελέγχει και καταχωρεί στα σχετικά λογιστικά 
βιβλία τα αποτελέσματα της εκτέλεσης προϋπολογισμού 
εσόδων - εξόδων. Καταρτίζει σε συνεργασία με το Δημοτι¬ 
κό Ταμείο τον απολογισμό εσόδων- εξόδων καθώς και τον 
ισολογισμό και τις εκθέσεις για αυτό. Επιμελείται της εκκα¬ 
θάρισης και εντολής πληρωμών κάθε δαπάνης. Ελέγχει τα 
δικαιολογητικά κάθε δαπάνης προς διαπίστωση του νόμι¬ 
μου και κανονικού ή όχι αυτής. Φροντίζει για την έκδοση των 
χρηματικών ενταλμάτων και την μισθοδοσία του προσωπι¬ 
κού. Τηρεί μισθολογικό μητρώο όλου του προσωπικού, συ¬ 
ντάσσει τις βεβαιώσεις αποδοχών των εργαζομένων και 
φροντίζει για την ασφάλιση αυτών. Φροντίζει για την τήρη¬ 
ση της ισχύουσας νομοθεσίας σχετικά με την υπηρεσιακή 
και συνταξιοδοτική κατάσταση των υπαλλήλων. Φροντίζει 
για την διεξαγωγή όλων εκείνων των διαδικασιών που είναι 
απαραίτητες για την πρόσληψη προσωπικού προαγωγές, 
απολύσεις, παρατηρήσεις, αποχωρήσεις, τοποθετήσεις, 
μετακινήσεις, αποσπάσεις, μετατάξεις, χορήγηση αδειών, 
πειθαρχικές υποθέσεις κ.λ.π. Τηρείτα μητρώα καιτους ατο¬ 
μικούς φακέλους του προσωπικού και φροντίζει για τη συ¬ 
νεχή παρακολούθησή τους και ενημέρωση. Εισηγείται στα 
αρμόδια όργανα θέματα που αφορούν το προσωπικό και 
ενεργεί την σχετική αλληλογραφία. Επιμελείται της παρα¬ 
λαβής, πρωτοκόλλησης, ευρετηρίασης και συσχέτισης 
όλων των εισερχομένων εγγράφων και της τήρησης του 
πρωτότυπου στο αρχείο. 

Παρακολουθεί και φροντίζει για την τήρηση του γενικού 
αρχείου του Νομικού Προσώπου και εισηγείται την κατα¬ 
στροφή του θεωρούμενου σαν άχρηστου. Διεκπεραιώνει 
αυθημερόν την εισερχόμενη και εξερχόμενη αλληλογρα¬ 
φία και επικυρώνει αντίγραφα αυτής. Μελετά σχεδιάζει και 
επεξεργάζεται διακηρύξεις δημοπρασιών, συμβόλαια και 
κάθε σχετικό που του ανατίθεται από την Διοίκηση. Έχει την 
ευθύνη για ότι σχετικό αφορά τις αγορές, δημοσιεύσεις, 
διαγωνισμούς, προμήθειες κ.λ.π. του Νομικού Προσώπου. 

Β) Γραφείο Διοικητικού Συμβουλίου - Τύπου και Δημο¬ 
σίων Σχέσεων. 

Διεξάγει κάθε υπηρεσία που ανατίθεται από το Διοικητι¬ 
κό Συμβούλιο και που δεν υπάγεται στην άμεση αρμοδιό¬ 
τητα άλλου γραφείου. Τηρεί βιβλίο συνεδριάσεων, καταρ¬ 
τίζει την ημερήσια διάταξη των συνεδριάσεων του Διοικη¬ 
τικού Συμβουλίου κατά την ισχύουσα Νομοθεσία, 
κοινοποιεί αυτή στα μέλη του Δ.Σ. και επιμελείται για την 
προετοιμασία των σχετικών αποφάσεων. Τηρεί τα πρακτι¬ 
κά συνεδριάσεων, το αρχείο αποφάσεων και μεριμνά για 
την επικύρωση των πρακτικών και την έγκαιρη προώθηση 
των σχετικών αποφάσεων κ.λ.π. στην αρμόδια Δημόσια Αρ¬ 
χή και σε συνέχεια στις αρμόδιες για εκτέλεση υπηρεσίες. 

Έχει την ευθύνη για την ενημέρωση καιπληροφόρηση των 
δημοτών, δημοτικών φορέων, τύπου, τηλεόρασης κ.λ.π. 

Φροντίζει για την έκδοση και διάθεση ενημερωτικών 
δελτίων. Μεριμνά για την επικοινωνία με όλους τους δη¬ 
μοσίους ή ιδιωτικούς φορείς, την τήρηση βιβλίου κατα- 
χώρησηςτων Αρχών, Υπηρεσιών, Συλλόγων, Σωματείων, 
κ.λ.π. Παραλαμβάνειτα φύλλα του ημερήσιου και περιο¬ 
δικού τύπου και γενικά κάθε εντύπου και βιβλίου που 
απευθύνεται στο Νομικό Πρόσωπο. 

Παρακολουθεί όλα τα θέματα που δημοσιεύονται και 
αφορούντο Νομικό Πρόσωπο. Δίνει κάθε πληροφορία που 
επιτρέπεται στους πολίτες και αφορά την δραστηριότητα 
του Πνευματικού Κέντρου. Συνεργάζεται με τους μαζικούς 
φορείςτηςπόλης, τους ενημερώνει γιατηνπολιτιστική δρα¬ 
στηριότητα και τους παρέχει κάθε δυνατή βοήθεια. Συνερ¬ 
γάζεται με το Γ ραφείο των Πνευματικών και πολιτιστικών 
δραστηριοτήτων. Φροντίζει για την οργάνωση και διατήρη¬ 
ση ιστορικών και Πολιτιστικών αρχείων της πόλης μας. 

Γ) Γραφείο παραρτημάτων Πνευματικού Κέντρου και 
Πολιτιστικών εκδηλώσεων. 

Φροντίζει και μεριμνά για την καλή λειτουργία διαφό¬ 
ρων τμημάτων, τα οποία είναι: Πινακοθήκη, Θέατρο, Κι¬ 
νηματογράφος, Χορωδία, Χορός - Μουσική, Κέντρο νεό¬ 
τητας, Φιλολογικό, Διαλέξεις, Λαογραφικό και Ιστορικό 
Μουσείο, σκάκι και Επιτραπέζια αντισφαίριση. 

Μέσα στις δραστηριότητές του ενδεικτικά και όχι πε¬ 
ριοριστικά αναφέρονται: 

Α) Η ανάπτυξη κάθε μορφής τέχνης με την δημιουργία 
αναλογών τμημάτων και η πραγματοποίηση διαλέξεων 
και ελεύθερων συζητήσεων. 

Β) Η διοργάνωση εκθέσεων ζωγραφικής, γλυπτικής, 
χειροτεχνίας, ειδών λαϊκής τέχνης, διακόσμηση. 

Γ) Η δημιουργία θεάτρου, κουκλοθεάτρου, θεάτρου σκιών. 

Δ) Η διάσωση, διαφύλαξη και προβολή της πολιτιστικής 
κληρονομιάς και του λαϊκογραφικού και ιστορικού υλικού 
της περιοχής. 

Ε) Η δημιουργία μιας σύγχρονης αίθουσας θεάτρου, κι¬ 
νηματογράφου, διαλέξεων, συναυλιών. 

Στ) Η διοργάνωση αθλητικών εκδηλώσεων. 

Ακόμαπρογραμματίζεικαιεπιμελείταιτιςεκδηλώσειςτων 
παραπάνω τμημάτων. Έχει την ευθύνη για την διοργάνωση 
κάθε είδους πολιτιστικών εκδηλώσεων όπως συναυλιών, 
θεατρικών παραστάσεων, κινηματογραφικών προβολών, 
εκθέσεων διαλέξεων, συζητήσεων, συμποσίων και συσκέ¬ 
ψεων επί επιστημονικών, κοινωνικών και πολιτιστικών θεμά¬ 
των. Φροντίζει για την έγκαιρη έκδοση ενημερωτικών προ¬ 
γραμμάτων, φυλλαδίων και γενικά κάθε έντυπου υλικού. 

Ενημερώνει έγκαιρα τον τύπο κ.λ.π. για τις πολιτιστικές 
δραστηριότητες του Νομικού Προσώπου. 

Δ) Γ ραφείο Δημοτικής Βιβλιοθήκης και παραρτήματος 
Βιβλιοθήκης. 

Επεξεργάζεται βιβλιογραφικά όλες τις βιβλιακές και άλ¬ 
λες μονάδες, καταλογογράφηση, ταξινόμηση, λημματο¬ 


γράφηση (βιβλία,περιοδικά κ.λ.π.) Συντάσσει βιβλιογραφι¬ 
κά δελτία του περιεχομένου των συλλογών της βιβλιοθή¬ 
κης. Έχει την ευθύνη της σύνταξης και λειτουργίας όλων 
των καταλόγων. Παρέχει πληροφορίες στους χρήστες της 
βιβλιοθήκης πάνω σε όλουςτουςτομείςτης γνώσης καθώς 
και σε ειδικούς τομείς που εξυπηρετούν γενικότερα την κα¬ 
τά την έναρξη της ισχύος του Οργανισμού αυτού υπηρε- 
τούντες υπάλληλοι κατατασσόμενοι στις προβλεπόμενες 
σε αυτόν θέσεις, ανάλογα με τον κλάδο τους. 

Ε) Γ ραφείο τεχνικού - Υγειονομικού προσωπικού 

Έχει την ευθύνη για την καθαριότητα των γραφείων και 
γενικά των κοινόχρηστων χώρων. Φροντίζει και επιμελεί¬ 
ται για την καλή εμφάνιση και ευπρεπισμό των χώρων 
στους οποίους γίνονται οι πολιτιστικές εκδηλώσεις. 

Κατανομή προσωπικού 

Η κατανομή του προσωπικού σε γραφεία γίνεται με 
απόφαση Προέδρου, ανάλογα με τις ανάγκες του Πνευ¬ 
ματικού Κέντρου. 

Υποσημείωση: Οι υπηρεσίες γραμματείας και διαχειρί¬ 
σεων ελλείψει τακτικών υπαλλήλων του Πνευματικού Κέ¬ 
ντρου ανατίθεται σε Δημοτικό υπάλληλο βάσει του άρ¬ 
θρου 109 του ν. 1188/1981. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 5 Μάίου 2005 
Με εντολή Γ ενικού Γ ραμματέα Περιφέρειας 
Ο Διευθυντής 
Σ. ΜΠΛΙΓΟΡΙΔΗΣ 

-♦- 

Αριθ. Οικ. 5260 (3) 

Έγκριση Οργανισμού Εσωτερικής Υπηρεσίας (Ο.Ε.Υ.) 
της Κοινότητας Αγαθονησίου, Ν. Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 12τουν. 1188/1981, όπως 
αντικαταστήθηκε με το άρθρο 26 του ν. 1832/1989 και την 
παρ. 8 του ν. 2307/1995. 

2. Τις διατάξεις των Προεδρικών Διαταγμάτων 37Α/ 
1987 και 22/1990. 

3. Τις διατάξεις των άρθρων 7, 9, 11, 12 και 18 του ν. 
2503/1997. 

4. Τις διατάξεις του άρθρου 1 του ν. 2647/1998. 

5. Τις διατάξεις του άρθρου 30 του ν. 2738/1999. 

6. Τις διατάξεις του άρθρου 13 του ν. 2672/1998. 

7. Το υπ’ αριθμ. 08/18.4.2005 Πρακτικό του Υπηρεσια¬ 
κού Συμβουλίου Υπαλλήλων ΟΤΑ Ν. Δωδ/σου. 

8. Την υπ’ αριθμ. 88/2004 απόφαση του Κοινοτικού Συμ¬ 
βουλίου Αγαθονησίου. 

9. Την υπ’ αριθμ. 4699/Β/29.8.1997 (ΦΕΚ 891/τ.Β/ 
9.10.1997) απόφαση του Γενικού Γραμματέα Περιφέρειας 
Νοτίου Αιγαίου «Περί μεταβίβασης δικαιώματος υπογραφής 
στους Προϊστάμενους Δ/νσεων και Τμημάτων της Γενικής 
Δ/νσηςτης Περιφέρειας στο Νομό Δωδ/σου, αποφασίζουμε: 

Εγκρίνουμε τον Οργανισμό Εσωτερικής Υπηρεσίας της 
Κοινότητας Αγαθονησίου, ως εξής: 

Άρθρο 1 

Η υπηρεσία της Κοινότητας συγκροτείται από τη Διοι¬ 
κητική Υπηρεσία. 

Άρθρο 2 

ΔΙΑΡΘΡΩΣΗ -ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού της Κοινότητας διαρθρώνο¬ 
νται και διαβαθμίζονται ως εξής: 

1. ΜΟΝΙΜΟ ΠΡΟΣΩΠΙΚΟ 

α)Δύο (2) Θέσεις Διοικητικού του Κλάδου ΔΕ 1. 
β) Μία (1) θέση Τεχνικού (Υδραυλικού) του Κλάδου ΔΕ 30. 
γ) Μία (1) θέση Οδηγού αυτοκινήτου του Κλάδου ΔΕ 29. 

2. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ Ι.Δ. 
α) Μία (1) θέση Διοικητικού. 

Άρθρο 3 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, τις ποι¬ 
νές, τη λύση της υπαλληλικής σχέσης, την ιατροφαρμα¬ 
κευτική περίθαλψη και Νοσοκομειακή περίθαλψη, τα έξο¬ 
δα κηδείας των μονίμων υπαλλήλων που προβλέπονται 
από τον Οργανισμό, ρυθμίζονται από τις διατάξεις του ν. 
1188/1981 και των διαταγμάτων που εκδίδονται σε εκτέ¬ 
λεση του Νόμου αυτού. 

Άρθρο 4 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΑ 
ΤΗΣ ΔΙΟΙΚΗΤΙΚΗΣ ΥΠΗΡΕΣΙΑΣ 
Στην αρμοδιότητα της διοικητικής υπηρεσίας ανήκουν 
οι υπάλληλοι αρμοδιότητας εσωτερικών υπηρεσιών και 
εργασιών των υπηρεσιών της Κοινότητας. 

ΔΙΟΙΚΗΤΙΚΟΙ ΥΠΑΛΛΗΛΟΙ: 

α) Η μέριμνα για την τήρηση του βιβλίου επίπλων και 
σκευών και η διαφύλαξη αυτού. 

β) Η μέριμνα για την τήρηση και φύλαξη των προβλεπό- 
μενων από τον Νόμο βιβλίων της Διοικητικής Υπηρεσίας 
της Κοινότητας των φακέλων, του αρχείου και τις σφρα¬ 
γίδες της Κοινότητας. 

γ) Η παραλαβή, αποσφράγιση, χαρακτηρισμός, πρωτο¬ 
κόλληση, αρχειοθέτηση όλης της αλληλογραφίας της Κοι¬ 
νότητας πληντου απορρήτου, αφού τεθεί υπόψη του Προέ¬ 
δρου χωρίς καθυστέρηση και γίνουν οι δέουσες ενέργειες. 

δ) Γράφει τα πρακτικά των συνεδριάσεων του κοινοτι¬ 
κού συμβουλίου στο βιβλίο πρακτικών αυτού, μεριμνά για 
την υπογραφή του και εκδίδει αντίγραφα αυτών. 

ε) Καταρτίζει με τον Πρόεδρο το σχέδιο του προϋπολο¬ 
γισμού της Κοινότητας, συντάσσει και συνυπογράφει με 
τον Πρόεδρο της Κοινότητας τους βεβαιωτικούς καταλό¬ 
γους επιβολής βεβαιώσεως και εισπράξεως των κοινοτι¬ 
κών εσόδων γενικά και διεξάγει τη λογιστική υπηρεσία 
της Κοινότητας. 

στ) Ενημερώνει τον Πρόεδρο για την πορεία των οικο¬ 
νομικών της Κοινότητας και συνυπογράφει με τον Πρόε¬ 
δρο τα Χρηματικά Εντάλματα της Κοινότητας. 

ζ) Μονογράφει όλα τα σχέδια των προς υπογραφή εγ¬ 
γράφων και προσυπογράφει σε όλα τα έγγραφα, πιστοποι¬ 
ητικά και πίνακες που προβλέπουν οι ισχύουσες διατάξεις. 

η) Επιμελείται του προγράμματος τέλεσης δημοσίων 
κοινοτικών εορτών και δεξιώσεων, φροντίζει για την λει¬ 
τουργία των υπηρεσιώντης Κοινότητας, ύδρευσης, φωτι¬ 
σμού καθώς και κάθε άλλης που θα δημιουργηθεί στο 
μέλλον, τηρεί και φυλάσσει τα Μητρώα Αρρένων, τα Δη¬ 
μοτολόγια και τα Ληξιαρχικά βιβλία. 

Διεξάγει κάθε υπηρεσία που απορρέει από την ενάσκη¬ 
ση αρμοδιοτήτων που ανατίθενται στην Κοινότητα από 
Νόμους, Διατάγματα κλπ. 

ΤΕΧΝΙΚΟΣ ΥΠΑΛΛΗΛΟΣ (ΥΔΡΑΥΛΙΚΟΣ) 

Επιμελείται για την κανονική και ομαλή λειτουργία του 
δικτύου ύδρευσης, να τηρείται ο κανονισμός νερού, επι¬ 
μελείται την μέτρηση κατανάλωσης νερού από τους 
υδρομετρητές και την μεταφορά νερού από το υδραγω¬ 
γείο προς τις δεξαμενές αποθήκευσης, καθώς και κάθε 
αρμοδιότητα που έχει σχέση με το αντικείμενο. 


ΟΔΗΓΟΣ ΑΥΤΟΚΙΝΗΤΩΝ 

Ο υπάλληλος της υπηρεσίας αυτής εκτελεί κάθε υπη¬ 
ρεσία που ανατίθεται σε αυτόν νόμιμα. 

Άρθρο 5 

ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ Ι.Δ. 

Εφαρμογή του Προγράμματος Διοικητικής Εξυπηρέτη¬ 
σης Πολιτών του ΥΠ.Αιγαίου «ΑΣΤΕΡΙΑΣ» και των κατοί¬ 
κων της Κοινότητας. 

α) Παράδοση και παραλαβή πιστοποιητικών, αιτήσεων, 
βεβαιώσεων, ενημέρωση των δημοτών για την σύνταξη 
και την προώθηση εγγράφων. 

Άρθρο 6 

Του προσωπικού προΐσταται ο Πρόεδρος της Κοινότη¬ 
τας και σε δεύτερο βαθμό ο Προϊστάμενος των Διοικητι¬ 
κών Υπηρεσιών. 

Άρθρο 7 

α) Κατά την έναρξη της ισχύς του παρόντος Οργανι¬ 
σμού, οι υπηρετούντες υπάλληλοι κατατάσσονται στις 
αντίστοιχες θέσεις των σχετικών Κλάδων και υπαγωγής 
στο Α' Μέρος των διατάξεων του άρθρου 3 του ν. 
1188/1981 καιτου άρθρου 8 παρ. 1 του ν. 2307/1995 προ- 
κειμένου να είναι διαβαθμισμένο. 

β) Οι προβλεπόμενες από τον παρόντα Κανονισμό νέες 
θέσεις προσωπικού καλύπτονται τμηματικά σε μια τριετία. 

γ) Η κατανομή του προσωπικού στις επί μέρους διοικη¬ 
τικές μονάδες γίνεται με απόφαση του Προέδρου, μετά 
από σχετική εισήγηση των Προϊσταμένων και του συμ¬ 
βουλίου Συντονισμού, λαμβάνοντας υπόψη τις λειτουργι¬ 
κές ανάγκες των μονάδων, τα προσόντα, την πείρα και τις 
ειδικές γνώσεις των υπαλλήλων. 

δ) Με απόφαση του Προέδρου είναι δυνατόν να ανατί¬ 
θενται στους υπαλλήλους και άλλα καθήκοντα πέραν της 
ειδικότητας ή την θέση που κατέχουν. 

Άρθρο 8 

Η παρούσα προκαλεί δαπάνη σε βάρος του προϋπολο¬ 
γισμού της Κοινότητας Αγαθονησίου, οικονομικού έτους 
2005, για την κάλυψη της μισθοδοσίας του υπηρετούντος 
προσωπικού, ύψους 50.400,00 €. 

Η μελλοντική επιβάρυνση του προϋπολογισμού της Κοι¬ 
νότητας Αγαθονησίου από την πλήρη εφαρμογή του Οργα¬ 
νισμού Εσωτερικής Υπηρεσίας, μπορεί να καλυφθεί από τα 
τακτικά έσοδα της Κοινότητας και δεν μπορεί να προβλε- 
φθεί επακριβώς για τα επόμενα τέσσερα (4) οικονομικά έτη. 

Άρθρο 9 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως, οπότε 
παύει να ισχύει κάθε προηγούμενη σχετική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 20 Απριλίου 2005 
Με εντολή Γενικού Γραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

Αριθμ. 6136 (4) 

Τροποποίηση συστατικής πράξης του Ν.Π. «Δημοτικός 
Οργανισμός Αρχαγγέλου (Δ.Ο.Π.Α.)». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 1 του ν. 2539/1997. 

2. Τις όμοιες του άρθρου 203 του π.δ. 410/1995. 

3. Τις όμοιες του ν. 2081/1992 όπως τροποποιήθηκε με 
το ν. 2469/1997. 

4. Την υπ’ αριθμ. 147/2005 απόφαση του Δημοτικού 
Συμβουλίου Αρχαγγέλου. 

5. Την υπ’ αριθμ. 56/2005 απόφαση του Διοικητικού 
Συμβουλίου του Δημοτικού Οργανισμού Πρόνοιας Αρ¬ 
χαγγέλου (Δ.Ο.Π.Α.). 

6. Η υπ’ αριθμ. 13251/1995 απόφαση του Περιφερεια¬ 
κού Διευθυντή Νομού Δωδεκανήσου, που δημοσιεύθηκε 
στο υπ’ αριθμ. ΦΕΚ 843/τ.Β'/5.10.1995, σχετικά με την συ¬ 
στατική πράξη του Δημοτικού Οργανισμού Πρόνοιας Αρ¬ 
χαγγέλου (Δ.Ο.Π.Α.). 

7. Την υπ’ αριθμ. 4699/Β/29.8.1997 (ΦΕΚ 891/τ.Β'/ 
9.10.1997) απόφαση του Γενικού Γραμματέα Περιφέρειας 
Νοτίου Αιγαίου «Περί μεταβίβασης δικαιώματος υπογραφής 
στους Προϊσταμένους Δ/νσεων και Τμημάτων της Γενικής 
Δ/νσηςτης Περιφέρειας στο ΝομόΔωδ/σου, αποφασίζουμε: 

Εγκρίνουμε την τροποποίηση της συστατικής πράξης 
του Δημοτικού Οργανισμού Πρόνοιας Αρχαγγέλου 
(Δ.Ο.Π.Α.), ως εξής: 

Άρθρο 1 

Σύσταση - Όνομα - Έδρα 

Συστήνεται στο Δήμο Αρχαγγέλου ίδιο Νομικό Πρόσωπο 
με την επωνυμία: «ΔΗΜΟΤΙΚΟΣ ΟΡΓΑΝΙΣΜΟΣ ΠΡΟΝΟΙΑΣ 
ΑΡΧΑΓΓΕΛΟΥ» και εν συντομία Δ.Ο. Π. Αρχαγγέλου. 

Το Νομικό Πρόσωπο θα στεγάζεται στο Δημοτικό Μέ¬ 
γαρο χωρίς όμως να δεσμεύεται για στέγασή του οποια¬ 
δήποτε στιγμή σε ιδιόκτητο ή μισθωμένο κτίριο. 

Άρθρο 2 

Σκοποί του Νομικού Προσώπου 
α) Κοινωνικές παροχές προς τους δημότες που είναι κά¬ 
τοικοι του Δήμου Αρχαγγέλου. 

β) Ιατροφαρμακευτική περίθαλψη στους αποδεδειγμέ¬ 
να άπορους και ανασφάλιστους κατοίκουςτου Δήμου Αρ¬ 
χαγγέλου, παροχή ιατρικών συμβουλών σε όσους έχουν 
ανάγκη και μέριμνα για την προστασία της μητρότητας 
και του παιδιού. 

γ) Διανομή φαγητού σε κατοίκουςτου Δήμου Αρχαγγέ¬ 
λου που είναι αποδεδειγμένα άποροι και αντιμετωπίζουν 
προβλήματα σίτισης και επιβίωσης. 

δ) Παροχή υπηρεσιών φύλαξης, κάλυψης, προστασίας, 
δημιουργικής απασχόλησης, ψυχαγωγίας, πληροφόρη¬ 
σης, εκπαίδευσης σε άτομα - προσχολικής ηλικίας, - 
Α.Μ.Ε.Α. - τρίτης ηλικίας. 

ε) Διαφώτιση σε θέματα υγείας και συμπαράσταση στους 
πάσχοντες από κάθε είδους μολυσματική και χρόνια νόσο. 

στ) Προστασία και διευκόλυνση της κοινωνικής ένταξης 
των οικονομικά αδυνάτων ατόμων ή ομάδων. Συμβολή 
στο μέτρο του δυνατού στην επαγγελματική και κοινωνι¬ 
κή τους αποκατάσταση καθώς και στη μείωση των κοινω¬ 
νικών ανισοτήτων και της ανισότητας των ευκαιριών. 

ζ) Οργάνωση εκδηλώσεων, προβολών, συνεδρίων, δια¬ 
λέξεων για σημαντικά κοινωνικά θέματα, με σκοπό την 
κοινωνική και πολιτιστική ανάπτυξη των κατοίκων του Δή¬ 
μου Αρχαγγέλου. 

η) Καταγραφή ατόμων και κοινωνικών ομάδων που χρή- 
ζουν βοήθειας, ιεράρχηση προτεραιοτήτων και συμπα¬ 
ράσταση σε όλους εκείνους τους πολίτες που έχουν ανά¬ 
γκη από ηθική και υλική υποστήριξη. 

θ) Οργάνωση και πραγματοποίηση εκδρομών με επι¬ 
μορφωτικό, εκπαιδευτικό και ψυχαγωγικό χαρακτήρα. 

I) Ίδρυση και λειτουργία κέντρου οικογενειακού προ¬ 
γραμματισμού. 

Ια) Ίδρυση και λειτουργία σχολής γονέων. 

Ιβ) Ίδρυση και λειτουργία παιδότοπων. 


Ιγ) Ίδρυση και λειτουργία κέντρου δημιουργικής απα¬ 
σχόλησης ατόμων με ειδικές ανάγκες. 

Ιδ) Ίδρυση και λειτουργία κέντρου ανοικτής προστα¬ 
σίας ηλικιωμένων. 

Ιε) Ίδρυση και λειτουργία τμήματος συμβουλευτικού 
σταθμού. 

Ιστ) Ίδρυση και λειτουργία βρεφονηπιακών σταθμών. 
Ιζ) Ίδρυση και λειτουργία παιδικών κατασκηνώσεων. 

Ιη) Ίδρυση και λειτουργία τράπεζας αίματος. Προώθη¬ 
ση της ιδέας της εθελοντικής αιμοδοσίας, δημιουργία κα¬ 
τάστασης εθελοντών αιμοδοτών με ευθύνη του Δημοτι¬ 
κού Οργανισμού Πρόνοιας) 

Ιθ) Ίδρυση και λειτουργία δικτύου δημοτικών ιατρείων. 
Κ) Ίδρυση και λειτουργία κέντρου πρόληψης εξαρτη- 
σιογόνων ουσιών. 

Κα) Παροχή χρηματικών βοηθημάτων, ηθικής και πρα¬ 
κτικής συμπαράστασης σε όσους δημότες που είναι κά¬ 
τοικοι του Δήμου Αρχαγγέλου έχουν έκτακτες και επεί¬ 
γουσες ανάγκες υγείας και επιβίωσης και που αδυνατούν 
αποδεδειγμένα να τις αντιμετωπίσουν από μόνοι τους. 

Η απορία κάθε ατόμου καθώς και η ανάγκη να βοηθιέται 
και να περιθάλπεται από το Δ.Ο.Π.Α. θα ελέγχεται αυστη¬ 
ρά και τα στοιχεία του θα γράφονται σε ειδικό βιβλίο που 
θα τηρείται για το σκοπό αυτό. Το Δ.Σ. του Οργανισμού 
μπορεί να εκδίδει και να χορηγεί ειδική καρτέλα βοήθειας 
για τον καθένα που θα περιθάλπεται ή βοηθιέται από το 
Δ.Ο.Π.Α. 

Άρθρο 3 

Πόροι του Νομικού Προσώπου 
α) Η ετήσια επιχορήγηση του Δήμου ποσού 60.000 € η 
οποία μπορεί να αναπροσαρμόζεται ανάλογα μετις ανάγκες 
λειτουργίας και τα προγράμματα εκδηλώσεωντου Δ.Ο.Π.Α. 
β) Η ετήσια κρατική επιχορήγηση, 
γ) Κάθε είδους εισφορές, συνδρομές, επιχορηγήσεις, 
δωρεές, κληρονομιές και κληροδοσίες. 

δ) Οι εισπράξεις από το αντίτιμο των πραγμάτων και 
υπηρεσιών που προέρχονται από το Νομικό Πρόσωπο. 

Άρθρο 4 

Εκπροσώπηση του Δ.Ο.Π. Αρχαγγέλου 
Το Νομικό Πρόσωπο εκπροσωπείται σταΔικαστήρια και 
σε κάθε αρχή από τον Πρόεδρο του Δ.Σ. και όταν αυτός 
απουσιάζει ή κωλύεται από τον Αντιπρόεδρο. 

Άρθρο 5 
Κατάργηση 

Το Νομικό ΠρόσωποΔ.Ο.Π. Αρχαγγέλου καταργείταισύμ¬ 
φωνα μετις διατάξεις του Δ.Κ.Κ. όπως ισχύουν κάθε φορά. 

Η περιουσία του περιέρχεται στο Δήμο Αρχαγγέλου και 
διατίθεται κατά τρόπο που θα ορίσει το Δημοτικό Συμ¬ 
βούλιο με την απόφαση του για κατάργηση και όπως ορί¬ 
ζουν οι διατάξεις του Δ.Κ.Κ., όπως ισχύουν κάθε φορά. 

Άρθρο 6 
Κανονισμοί 

Για τη σύννομη λειτουργία του Οργανισμού και για τα 
θέματα που σχετίζονται με τη διοίκηση, διαχείριση και τις 
περαιτέρω ρυθμίσειςτου Ν.Π.Δ.Δ. ρυθμίζονται με κανονι¬ 
σμούς: α) διοίκησης και διαχείρισης, β) λειτουργίας, γ) 
οργανισμός εσωτερικής υπηρεσίας που ψηφίζεται από το 
Δημοτικό Συμβούλιο Αρχαγγέλου. 

Άρθρο 7 

Λοιπές ρυθμίσεις 

Οι διατάξεις του Δ. Κ. Κ., όπως ισχύουν κάθε φορά, για τη 
λειτουργία του Δ.Σ. καιτηνεποπτεία, τους πόρους και την 
οικονομική διοίκηση των Ν.Π.Δ.Δ. εφαρμόζονται σ’ αυτό 
το Νομικό Πρόσωπο. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κάθε άλλη λεπτομέρεια που δεν προβλέπεται από τη 
συστατική πράξη, ρυθμίζεται με απόφαση του Δημοτικού 
Συμβουλίου, ύστερα από αιτιολογημένη πρόταση του Δι¬ 
οικητικού Συμβουλίου του Οργανισμού στηριζόμενη στις 
διατάξεις του Δ.Κ.Κ. όπως ισχύει κάθε φορά. 

Από τις διατάξεις αυτής της απόφασης προκαλείται δαπά¬ 
νη σε βάρος του προϋπολογισμού του Δήμου Αρχαγγέλου 
ύψους 360.000 € για το τρέχον οικονομικό έτος και 60.000 € 
περίπου για καθένα από τα επόμενα οικονομικά έτη. 

Για την ανωτέρω δαπάνη έχει εγγράφει πίστωση 
360.000,00 € στον προϋπολογισμό του Δήμου Αρχαγγέ¬ 
λου με στοιχεία Κ.Α.Εξ.00-6715.001 «Επιχορήγηση Δημο¬ 
τικών Ν.Π.Δ.Δ. -Δ.Ο.Π.Α.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 6 Μάΐου 2005 

Με εντολή Γενικού Γραμματέα Περιφέρειας 
Ο Διευθυντής κ.α.α. 

ΕΙΡΗΝΗ ΜΑΝΤΙΚΟΥ 

- ♦ - 

(5) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΑΕΡΑ - ϋΙΙΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 
Μετην υπ’ αριθμ. 24834/19.4.2005 απόφασητου ΕΟΦ χο¬ 
ρηγείται βάσει των διατάξεων του άρθρου 3 της παραγρά¬ 
φου 1 της κοινής υπουργικής απόφασης Α6/9392/91, άδεια 
κυκλοφορίας στο φαρμακευτικό ιδιοσκεύασμα ΑΕΡΑ - ΘΕΙΕ 
Δραστική ουσία: ΑΕΡΑΟΑΕΟΙΩΟΕ 
Μορφή: Πόσιμες σταγόνες, διάλυμα 2 πιος/πιΙ 
Δικαιούχος σήματος: ΦΟΙΝΙΞΦΑΡΜ ΕΠΕ 
Υπεύθυνος κυκλοφορίας: ΦΟΙΝΙΞΦΑΡΜ ΕΠΕ. 

Η Διευθύντρια 
Α. ΚΟΥΤΣΟΥΚΗ 

- ♦ - 

( 6 ) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΩΟΜΥΟΟΤΙΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 
Με την υπ’ αριθμ. 22775/13.4.2005 απόφαση του ΕΟΦ 
χορηγείται, βάσειτωνδιατάξεωντου άρθρου 3τηςπαρα- 
γράφου 1 της κοινής υπουργικής απόφασης Α6/9392/91, 
άδεια κυκλοφορίας στο φαρμακευτικό ιδιοσκεύασμα 
ΟΟΜΥΟΟΤΙΝ. 

Δραστική ουσία: ΜΙΟΟΝΑΖΟΕΕ ΝΙΤΒΑΤΕ + ΡΕυΡΒΕϋ- 
ΝΙϋΕΝΕ ΑΟΕΤΑΤΕ 

Μορφή/Περιεκτικότητα: Κρέμα 2%+ 0,1%. 

Δικαιούχος προϊόντος: ΗΕΕΡ ΑΒΕΕ 
Υπεύθυνος κυκλοφορίας: ΗΕΕΡ ΑΒΕΕ 

Η Διευθύντρια 
Α. ΚΟΥΤΣΟΥΚΗ 

- ♦ - 

(7) 

Χορήγηση άδειας κυκλοφορίας στο απολυμαντικό 
προϊόν ΑΟΕΙΑΘΕΝ ΟΒΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 
Μετην υπ’ αριθμ. Γ10/24.1.2005 απόφασητου ΕΟΦ χορη¬ 
γείται βάσει των διατάξεων του άρθρου 3 της υπουργικής 


απόφασης Υ1 β/οικ.7723/94 (ΦΕΚ 961/94 Β’ τεύχος) η άδεια 
κυκλοφορίας στο απολυμαντικό προϊόν ΑΟΕΙΑΘΕΝ ϋΒΝ 
Μορφή: Υγρό 

Υπεύθυνου κυκλοφορίας: ΕΕΙΗ03Υ5Τ- ΑΝΑΓΝΩΣΤΟ- 
ΠΟΥΛΟΣΠ. &ΣΙΑΟΕ. 

Η Διευθύντρια 
Α. ΚΟΥΤΣΟΥΚΗ 

- ♦ - 

( 8 ) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΤΕΒΒΙ3ΚΙΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 
Μετην υπ’ αριθμ. 25251/21.4.2005 απόφασητου ΕΟΦ χο¬ 
ρηγείται, βάσειτωνδιατάξεωντου άρθρου 3 της παραγρά¬ 
φου 1 της κοινής υπουργικής απόφασης Α6/9392/91, άδεια 
κυκλοφορίας στο φαρμακευτικό ιδιοσκεύασμα ΤΕΒΒΙ3ΚΙΝ. 
Δραστική ουσία: ΤΕΒΒΙΝΑΡΙΝΕ ΗΥΟΒΟΟΜΕΟΒΙϋΕ 
Μορφή/Περιεκτικότητα: Κρέμα 1% 

Δικαιούχος προϊόντος: ΒΙ03ΡΒΑΥ ΑΒΕΕ 
Υπεύθυνος κυκλοφορίας: ΒΙ03ΡΒΑΥ ΑΒΕΕ. 

Η Διευθύντρια 
Α. ΚΟΥΤΣΟΥΚΗ 

- ♦ - 

Ο) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΖΟϋΑΤΒΟΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 
Με τις υπ’ αριθμ. 25258, 25257/21.4.2005 αποφάσεις 
του ΕΟΦ χορηγείται, βάσει των διατάξεων του άρθρου 3 
της παραγράφου 1 της κοινής υπουργικής απόφασης 
Α6/9392/91, άδεια κυκλοφορίας στο φαρμακευτικό ιδιο¬ 
σκεύασμα ΖΟΩΑΤΒΟΝ. 

Δραστική ουσία: ΟΝΩΑΝ5ΕΤΒΟΝ ΗΥΩΒΟΟΗΕΟΒΙΟΕ 
ϋΙΗΥΩΒΑΤΕ 

Μορφή/ Περιεκτικότητα: Επικαλυμμένο με λεπτό υμέ- 
νιο δισκίο δπιρ/ΤΑΒ, Ενέσιμο διάλυμα δπιρΜΜΕ 
Δικαιούχος προϊόντος: Γ. ΚΑΤΡΑΟΥΡΑ & ΣΙΑ ΟΕ 
Υπεύθυνος κυκλοφορίας: Γ. ΚΑΤΡΑΟΥΡΑ & ΣΙΑ ΟΕ. 

Η Διευθύντρια 
Α. ΚΟΥΤΣΟΥΚΗ 

- ♦ - 

( 10 ) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΕΡΙΒΕΙΒΙΟΙΝ/ΑΕνίΑ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 
Με τις υπ’ αριθμ. 25262, 25264/21.4.2005 αποφάσεις 
του ΕΟΦ χορηγείται, βάσει των διατάξεων του άρθρου 3 
της παραγράφου 1 της κοινής υπουργικής απόφασης 
Α6/9392/91, άδεια κυκλοφορίας στο φαρμακευτικό σκεύ¬ 
ασμα ΕΡΙΒυΒΙΟΙΝ/ΑΕνίΑ. 

Δραστική ουσία: ΕΡΙΒυΒΙΟΙΝ ΗΥΩΒΟΟΗΕΟΒΙΟΕ 
Μορφή/Περιεκτικότητα: Ενέσιμο διάλυμα ΙΟπιρ/δΜΕ & 
50πι<3/25ΜΕ 

Δικαιούχος προϊόντος: ΑΕΝ/ΙΑΑΕ 
Υπεύθυνος κυκλοφορίας: ΑΕ\/ΙΑ ΑΕ 

Η Διευθύντρια 
Α. ΚΟΥΤΣΟΥΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




